שיחת פורטל:אתרי מורשת בישראל/רשימת אתרי המורשת בישראל/אתרי מורשת במחוז ירושלים

message: כל הכבוד לכל היוזמים והכותבים. אכן ראויה ירושלים לרשימה כזאת. ברשותכם, אשמח להעיר כמה הערות בעניין בחירת האתרים ושמותיהם (וקצת על התוכן). כדי שיהיה קל לעקוב אחר ההערות, אעשה זאת לפי סדר האתרים ברשימה.
*אתרי מורשת בעיר העתיקה - זה הכל?! שני אתרים בלבד? מה עם כל הכנסיות, המסגדים ובתי הכנסת החשובים?
*בתי המחסה - צ"ל בתי מחסה
*הר הזיתים והר הצופים - כדאי לדעתי לצרף לרשימה אחת, כי מדובר ברכס אחד וגם כלל לא ברור, למשל, לאיזו קטגוריה שייכת אוגוסטה ויקטוריה.
*בהקשר זה - אני ממש לא חושבת שהתיאטרון בהר הצופים ראוי לתואר "אתר מורשת".
*כנסיית הדורמיציון - צ"ל כנסיית דורמיציון
*כנסיית פטר גליקנטוס - צ"ל כנסיית פטרוס אין גליקנטו, וחוץ מזה היא ממש לא כנסייה ביגדיל ברמת אתר מורשת.
*צריך לדעתי להפריד את הר ציון וגיא בן הינום מימין משה, שכן אין שום קשר ענייני (ובקושי גיאוגרפי) ביניהם. יש גם לזכור שטחנת הרוח בכלל לא בימין משה אלא במשכנות שאננים. אולי כדאי ליצור את הקטגוריה "שכונות ראשונות מחוץ לחומה" ולשם לנקז את משכנות שאננים, ימין משה, מחנה ישראל, נחלת שבעה, בית דוד ומאה שערים. יש על זה הרבה חומר בערך היציאה מהחומות.
*מנזר ציון ובית הספר נובאס - מה אלה בכלל? לעומת זאת ממליצה מאד על קבר דוד המלך וחדר הסעודה האחרונה כאתרי מורשת בהר ציון.
*קטמון - בית חינוך הוא ממש לא אתר מורשת. אם צריך לבחור עוד משהו בקטמון בצד מנזר סן סימון הייתי הולכת על וילה שרקסי. נראה לי גם שכדאי לאחד לקטגוריה אחת את קטמון, המושבה היוונית והמושבה הגרמנית, ואז החיבור למנזר סן סימון מתאים יותר. במקרה זה אפשר גם להוסיף את בית אפקלידס ואת המועדון היווני. לגבי תלפיות - אני לא חושבת שיש שם באמת אתר הראוי להיקרא 'אתר מורשת'.
*הכנסייה הסקוטית לא נמצאת בקטגוריה הנכונה. היא צריכה להיות בקטגוריה של גיא בן הינום.
*מוזיאון הטבע לא נמצא בכלל במושבה היוונית וחוץ מזה הערך עליו כבר קיים. תקנו נא את הקישור השגוי.
*כל האתרים מהקונסוליה הבריטית (כולל) ועד בית ש"י עגנון (זה השם הנכון) הם לא אתרים חשובים מי יודע מה, עם כל הכבוד.
*טלביה - השם הרשמי של בית הילדים מוצא הוא כמובן בית ג'לאט. בית חולים הנסן הוא בית החולים הנסן. 
*האקדמיה למוזיקה היא וילה שוקן. בית זה וכן בית אגיון הוא ברחביה ולא בטלביה.
*רחביה - בית יצחק בן צבי הוא "יד יצחק בן צבי". ביתו של הנשיא היה בתחילה צריף (שכבר לא נמצא שם) ואחר כך בית דירות צדדי. המתחם נקרא על שמו שכן הפך לבית הנשיא בתקופת כהונתו, אך הוא בוודאי לא גר במבנה הזה.
*בית רוזנבאום ובית ריגוליס - סתם בתים. אין מה להפוך אותם למשהו מיוחד. אם כבר רחביה, אז הייתי מוסיפה את קבר יאסון.
*בית הכנסת בימין משה - לא כתבתם אם הכוונה לאשכנזי או לספרדי ובכל מקרה גם כאן לא מדובר באתרים כל כך משמעותיים.
*הקונסוליה הצרפתית בירושלים - כנ"ל, ובכל מקרה התרגום הנכון של שם האתר הוא "הקונסוליה הכללית של צרפת בירושלים".
*המכון הישועי צ"ל המכון האפיפיורי למקרא.
*היברו יוניון קולג' סליחה אבל ממש לא אתר מורשת!
*מנזר סן ונסן דה פול לא נחשב ב"מרכז העיר" אלא דווקא במזרחה, לאורך רחוב ממילא. מתאים לדעתי להצטרף לקטגוריה "המתחם הצרפתי" יחד עם נוטרדם או "ממילא וסביבתה".
*בית הכנסת נחלת יעקב למרות הכתוב על השלט הוא לגמרי לא "הראשון מחוץ לחומות" ואין בו שום ערך היסטורי מיוחד. אני מציעה, כאמור, להכניס את נחלת שבעה כולה כאתר אחד תחת קטגוריה אחת עם שאר השכונות הראשונות.
*הדואר המרכזי צ"ל בניין הדואר המרכזי (ירושלים).
*בנק לאומי - סתם בניין, וכנ"ל מנזר הלזריסטים והקונסוליה האמריקאית ובית הכנסת הרפורמי. ומה זה בית הסוהר התורכי לנשים?
*בית כנסת נווה שלום - לא מכירה. מה זה? למה זה אתר מורשת?
*בית הספר אוולינה דה רוטשילד ממש סתם בניין ובכל מקרה צריך להיות בקטגורית רחביה.
*אורח חיים - ממש לא. אם רוצים אתרי מורשת בנחלאות אז כדאי ללכת על בית כנסת עדס, בית כנסת חסד ורחמים, שכונת בתי ראנד ועוד. אולי כדאי לפתוח קטגוריה כזאת.
*בית הספר שמידט צ"ל קולג' שמידט.
*בית חולים זיו נראה לי שאת בית החולים הזה ואת שאר המבנים החשובים ברחוב כדאי לשים תחת קטגוריית רחוב הנביאים וסביבתו, אליה יש להעביר את בית הולמן האנט, בית החולים רוטשילד, מנזר סן ז'וזף, בית הפרובסט, בית החולים האיטלקי, בית החולים של המיסיון האנגלי, הכנסייה האתיופית, בית תבור ועוד.
*בית הרב קוק - בית דוד צ"ל שכונת בית דוד.
*הכנסייה האמריקאית - סורי, אבל זהו אחד המבנים הפחות חשובים ברחוב הנביאים.
*בניין חברת כתבי הקודש - למה זה בדיוק אתר מורשת?
*הכנסייה הרוסית צ"ל כנסיית השילוש הקדוש שהיא אגב ממש לא קתדרלה.
*מבנים לעולי רגל רוסיים - אין חיה כזאת. יש אכסניות שונות לקהל שונה - לגברים, לנשים, לנזירים ונזירות. בקיצור מגרש הרוסים.
*חצר סרגיי (משרד החקלאות) - ובכן, משרד החקלאות מזמן לא שם, ובקרוב אי אפשר יהיה בכלל להיכנס לשם כי המקום הועבר לידי הרוסים. אפשר בהחלט להסתפק בחצר סרגיי.
*בניין 3 של משרד החינוך צ"ל בית החולים האיטלקי. ראו לעיל קטגוריית "רחוב הנביאים וסביבתו".
*בניין קול ישראל יכול להיכנס לקטגוריה שלעיל.
*אכסניית נוטרדאם דה פרנס צ"ל מנזר נוטרדם דה ז'רוזלם. כן, כפי שכתבתי, מתאים לשבץ אותו תחת הקטגוריה "המתחם הצרפתי" או "ממילא וסביבתה".
*ישיבת חתם סופר - עוד ישיבה. לא ביגדיל. מזכירה שכדאי לדעתי לשים את מאה שערים תחת קטגורית השכונות הראשונות.
*הקונסוליה האתיופית - קטגורית רחוב הנביאים.
*בית הספר לריפוי בעיסוק - ???
*בית הספר אורט צ"ל בית הפרובסט.
*בית הכנסת אוהל יצחק - יש בערך חמישה בתי כנסת עם השם הזה בירושלים (ומצחיק באמת שהלינק כאן מוביל לזה שנמצא בעיר העתיקה...). זה שבמאה שערים הוא ממש לא אתר מורשת. וכנ"ל ישיבת דמשק אליעזר, בית הבריאות ובית הכנסת תורת חסד.
*בית ד"ר כגן צ"ל בית הולמן האנט תחת קטגוריית רחוב הנביאים.
*מנזר סן ג'וזף צ"ל מנזר סן ז'וזף
*המיסיון האנגלי אינו אתר אלא ארגון. התכוונתם בוודאי לבית החולים של המיסיון האנגלי.
*בית כנסת אהל יעקב ולשכת הבריאות - ממש לא.
*בית צעירות מזרחי - You must be kidding
*בית פין צ"ל (אחרי האיחוד) כרם אברהם.
*ארבעת בתי הכנסת הבאים ברשימה אינם רלוונטיים.
*מנזר סנט ג'ורג' - הלינק מוביל כמובן למנזר שבואדי קלט. נראה לי שהתכוונתם לקתדרלת סנט ג'ורג' (שהערך עליה אצלנו הוא בושה. חצי ממנו עוסק בווענונו!).
*בניין בית החולים שערי צדק (הבניין הישן) צ"ל מבנה שערי צדק הישן.
*בית המדרש על שם דוד ילין צ"ל המכללה לחינוך ע"ש דוד ילין.
*שעון השמש (רחוב יפו) צ"ל בית כנסת זהרי חמה.
*מצבת אלנבי צ"ל כיכר אלנבי (וזה גם לא ברחוב מוריה).
*בית הספר גורדון- ???
*בית כנסת עדס מציעה, כאמור, לשבצו תחת קטגורית נחלאות.
*בית נבון בי צ"ל בית נבון ביי.
*האתרים הבאים עד בית משכית - לא רלוונטיים.
*בית משכיה צ"ל בית משכית. בקטגורית רחוב הנביאים, וכנ"ל בית תבור
*בית הכנסת עזרא דבאה - ממש לא, וכנ"ל בנק הדואר.
*שלושת האתרים הקשורים לשנלר צריכים להיות פשוט מתחם שנלר. ואגב, אין מה להכניס אותם לרשימה כי הם כולם עומדים להיהרס, כולל המבנה המרכזי.
*מוזיאון אסירי המחתרות צריך להיות בקטגורית רחוב הנביאים וסביבתו.
*בעין כרם - ההוספיס הרוסי ו"מנזר גורני" הם היינו הך. השם המקובל הוא מנזר גורני או המוסקובייה. אני לא חושבת שאפשר לקרוא למתחם הזה אתר מורשת. 
*אין מה לציין את "מסגד המעיין" המט ליפול כאתר מורשת. לעומת זאת מנזר האחיות ציון (עין כרם) חסר מאד בקטגוריה הזאת.
*מוצא איננה בירושלים כך שעם כל הכבוד לבית ילין, אין לו מקום ברשימה.
זהו, מקווה שלא בלבלתי לכם את המוח יותר מדי (: כל מה שכתוב כאן הוא בגדר המלצה בלבד, ואני סומכת עליכם שתעשו מה שנכון. תרגישו חופשי לפנות אלי בכל שאלה ואשתדל לעזור במיטב יכולתי במגבלות החופש הגדול... שיהיה בהצלחה רבה!
תמרה ♣ שיחה 00:18, 17 באוגוסט 2012 (IDT)
replies: text: תמרה היקרה, אין מילים בפי להודות לך. תיקנתי המון דברים. כשאסיים להזין את הרשימה שיש בידיי מהמועצה לשימור אתרים, אגיב ספציפית ובטח יהיו לי עוד שאלות... שבת שלום, Ravit - שיחה 17:36, 17 באוגוסט 2012 (IDT)

message: שלום רב,
thumb|תמונה של בניין ג'נרלי שהעלתי לצורך התחרות
העלתי עתה את התמונה הזאת לפני מספר דקות לצורך התחרות, אולם עשיתי זאת דרך ויקימדיה ולא דרך ממשק התחרות. כיצד אפוא אוכל להעביר את התמונה שתחשב כמועמדת בתחרות?
תודה מראש,
replies: text: שלום רב, יש לעקוב אחר ההוראות המופיעות כאן. כמו כן, בד"כ נהוג לחתום על הודעות המתפרסמות בויקיפדיה.. :)  בברכת שבת שלום ושנה טובה, Shani - שיחה 17:38, 14 בספטמבר 2012 (IDT)
replies: text: : תודה, אבל שאלתי היא במידה ובטעות העלתי את התמונה שלא דרך הממשק, מה עתה ניתן לעשות (אם אעלה אותה שוב זה יכול להיתפס כרמאות. תודה רבה. --איתי - שיחה 19:47, 15 בספטמבר 2012 (IDT)
replies: text: :: לא ניתן להעלות את התמונה פעמיים לאותו השרת. התמונה תשתתף בתחרות. נא, בעתיד, העלה תמונות דרך הממשק על מנת להשתתף. דרור - שיחה 13:35, 16 בספטמבר 2012 (IDT)
thread_title:  העלאת תמונה לצורך התחרות שלא דרך הממשק